CELEX: 32012R0843
Language: bg
Date: 2012-09-18 00:00:00
Title: Регламент за изпълнение (ЕС) № 843/2012 на Комисията от 18 септември 2012 година относно разрешителното за ендо-1,4-бета-ксиланаза, получена от Aspergillus niger (CBS 109.713), като добавка за използване при храненето на пуйки, отглеждани за разплод, дребни видове птици за угояване и отглеждани за носачки или за разплод и декоративни птици (титуляр на разрешителното е BASF SE)  текст от значение за ЕИП

19.9.2012   
            
            
               BG
            
            
               Официален вестник на Европейския съюз
            
            
               L 252/23
            
         РЕГЛАМЕНТ ЗА ИЗПЪЛНЕНИЕ (ЕС) № 843/2012 НА КОМИСИЯТА
   от 18 септември 2012 година
   относно разрешителното за ендо-1,4-бета-ксиланаза, получена от Aspergillus niger (CBS 109.713), като добавка за използване при храненето на пуйки, отглеждани за разплод, дребни видове птици за угояване и отглеждани за носачки или за разплод и декоративни птици (титуляр на разрешителното е BASF SE)
   (текст от значение за ЕИП)
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕО) № 1831/2003 на Европейския парламент и на Съвета от 22 септември 2003 г. относно добавки за използване при храненето на животните (1), и по-специално член 9, параграф 2 от него,
   като има предвид, че:
   
               (1)
            
            
               В Регламент (ЕО) № 1831/2003 се предвижда издаване на разрешително за използването на добавки при храненето на животните, както и основанията и процедурите за предоставянето на такова разрешително.
            
         
               (2)
            
            
               В съответствие с член 7 от Регламент (ЕО) № 1831/2003 бе подадено заявление за разрешително за ендо-1,4-бета-ксиланаза (ЕО 3.2.1.8), получена от Aspergillus niger (CBS 109.713). Посоченото заявление беше придружено от данните и документите, изисквани съгласно член 7, параграф 3 от Регламент (ЕО) № 1831/2003.
            
         
               (3)
            
            
               Заявлението се отнася за разрешителното за ендо-1,4-бета-ксиланаза (EC 3.2.1.8), получена от Aspergillus niger (CBS 109.713), като добавка за използване при храненето на пилета, отглеждани за носачки, пуйки, отглеждани за разплод, всички видове дребни птици, отглеждани за угояване, и отглеждани за носачки или за разплод и декоративни птици, която да бъде класифицирана в категорията добавки „зоотехнически добавки“.
            
         
               (4)
            
            
               Употребата на посочения препарат бе разрешена за период от десет години за пилета за угояване и за патици с Регламент (ЕО) № 1096/2009 на Комисията (2) и за пуйки за угояване — с Регламент (ЕО) № 1380/2007 на Комисията (3).
            
         
               (5)
            
            
               Бяха предоставени нови данни в подкрепа на заявлението за разрешително за ендо-1,4-бета-ксиланаза (EC 3.2.1.8), получена от Aspergillus niger (CBS 109.713), за пилета, отглеждани за носачки, пуйки, отглеждани за разплод, малки видове птици за угояване и отглеждани като носачки или за разплод и декоративни птици. Европейският орган за безопасност на храните („Органът“) заключи в становището си от 2 февруари 2012 г. (4), че при предложените условия на употреба ендо-1,4-бета-ксиланаза (EC 3.2.1.8), получена от Aspergillus niger (CBS 109.713), няма неблагоприятно въздействие върху здравето на животните, здравето на хората или върху околната среда, както и че използването ѝ може да подобри съотношението между храненето и наддаването при всички целеви видове. Органът не счита, че са необходими специфични изисквания за наблюдение след пускането на продукта на пазара. Той също така провери доклада относно метода за анализ на фуражната добавка във фуражите, представен от определената с Регламент (ЕО) № 1831/2003 референтна лаборатория на Общността.
            
         
               (6)
            
            
               Оценката на ендо-1,4-бета-ксиланаза (EC 3.2.1.8), получена от Aspergillus niger (CBS 109.713), показва, че са изпълнени условията за получаване на разрешително, установени в член 5 от Регламент (ЕО) № 1831/2003. Поради това употребата на посочения препарат следва да бъде разрешена съгласно посоченото в приложението към настоящия регламент.
            
         
               (7)
            
            
               Мерките, предвидени в настоящия регламент, са в съответствие със становището на Постоянния комитет по хранителната верига и здравето на животните,
            
         ПРИЕ НАСТОЯЩИЯ РЕГЛАМЕНТ:
   Член 1
   Посоченият в приложението препарат, който спада към категорията „зоотехнически добавки“ и към функционалната група „подобрители, увеличаващи смилаемостта на храната“, се разрешава като добавка при храненето на животните при спазване на определените в приложението условия.
   Член 2
   Настоящият регламент влиза в сила на двадесетия ден след деня на публикуването му в Официален вестник на Европейския съюз.
   
   
      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 18 септември 2012 година.
      
         
            За Комисията
         
         
            Председател
         
         José Manuel BARROSO
      
   
   
      (1)  ОВ L 268, 18.10.2003 г., стр. 29.
   
      (2)  ОВ L 301, 17.11.2009 г., стр. 3.
   
      (3)  ОВ L 309, 27.11.2007 г., стр. 21.
   
      (4)  EFSA Journal (Бюлетин на ЕОБХ), 2012 г.; 10(2):2575.
   
      ПРИЛОЖЕНИЕ
      
                  Идентификационен номер на добавката
               
               
                  Наименование на титуляря на разрешителното
               
               
                  Добавка
               
               
                  Състав, химична формула, описание, метод за анализ
               
               
                  Вид или категория животни
               
               
                  Максимална възраст
               
               
                  Минимално съдържание
               
               
                  Максимално съдържание
               
               
                  Други разпоредби
               
               
                  Срок на валидност на разрешителното
               
            
                  Единици за активност/kg пълноценен фураж със съдържание на влага 12 %
               
            
                  
                     Категория „зоотехнически добавки“. Функционална група: подобрители, увеличаващи смилаемостта на храната
                  
               
            
                  4a62
               
               
                  BASF SE
               
               
                  Ендо-1,4-бета-ксиланаза
                  ЕО 3.2.1.8
               
               
                  
                               
                           
                           
                              
                                 Състав на добавката
                              
                              Препарат от ендо-1,4-бета-ксиланаза, получена от Aspergillus niger (CBS 109.713), с минимална активност:
                              
                                           
                                       
                                       
                                          в твърдо състояние: 5 600 TXU (1)g;
                                       
                                    
                                           
                                       
                                       
                                          в течно състояние: 5 600 TXU/ml.
                                       
                                    
                        
                               
                           
                           
                              
                                 Характеристики на активното вещество
                              
                              Ендо-1,4-бета-ксиланаза, получена от Aspergillus niger (CBS 109.713).
                           
                        
                               
                           
                           
                              
                                 Метод за анализ
                                  (2)
                              
                              Вискозиметричен метод, основаващ се на намаляване на вискозитета под въздействието на ендо-1,4-бета-ксиланаза върху съдържащия ксилан субстрат (пшеничен арабиноксилан) при pH 3,5 и температура 55 °C.
                           
                        
               
                  Пуйки, отглеждани за разплод
               
               
                  —
               
               
                  560 TXU
               
               
                  —
               
               
                  
                              1.
                           
                           
                              В указанията за употреба на добавката и на премикса да се посочи температура на съхранение, трайност и устойчивост при гранулиране.
                           
                        
                              2.
                           
                           
                              Препоръчителна максимална дозировка за килограм от пълноценния фураж за всички видове, попадащи в приложното поле на настоящия регламент: 840 TXU
                           
                        
                              3.
                           
                           
                              За употреба във фураж, богат на скорбялни и нескорбялно полизахариди (предимно бета-глюкани и арабиноксилани).
                           
                        
               
                  9 октомври 2022 г.
               
            
                  Декоративни птици, дребни видове птици с изключение на патици и птици носачки.
               
               
                  280 TXU
               
            
         (1)  1 TXU е количеството ензим, освобождаващо 5 микромола редуцираща захар (ксилозни еквиваленти) от пшеничен арабиноксилан на минута при pH 3,5 и температура 55 °C.
      
         (2)  Подробна информация за методите на анализ може да бъде намерена на интернет адреса на референтната лаборатория: http://irmm.jrc.ec.europa.eu/EURLs/EURL_feed_additives/Pages/index.aspx